Trojka (koalicija)

***Trojka***, ranije poznata kao ***Četvorka***, jest liberalni politički savez u Bosni i Hercegovini. Savez čine Socijaldemokratska partija BiH, Narod i pravda i Naša stranka.

## Historija 
Savez, prvobitno nazvan *Četvorka*, sastojao se od Socijaldemokratske partije (SDP BiH), Naroda i pravde (NiP), Naše stranke i Nezavisne bosanskohercegovačke liste (NBL). Osnovan je u augustu 2020, uoči lokalnih izbore 2020. Na izborima je savez ostvario značajne rezultate u glavnom gradu Sarajevu, pobijedivši u općinama Centar (Sarajevo), Novo Sarajevo, Stari Grad i Ilidža, kao i u drugim većim gradovima u zemlji.

Dana 20. novembra 2020, savez je objavio da je Bogić Bogićević prihvatio imenovanje za gradonačelnika Sarajeva nakon izbora. Međutim, 24. marta 2021, Bogićević je odlučio da se povuče iz kandidature zbog sukoba u koaliciji. To je na kraju dovelo do toga da NBL napusti savez, te se koalicija preimenovala iz *Četvorke* u *Trojku* u 2021.

*Trojka*, koju su podržali Savez za bolju budućnost (SBB) i Narodni evropski savez (NES), objavila je kandidaturu Denisa Bećirovića iz SDP-a BiH na općim izborima 21. maja 2022, kandidirajući ga za člana Predsjedništva BiH iz reda bošnjačkog naroda. Na općim izborima održanim 2. oktobra Denis Bećirović je pobijedio, osvojivši 57,37% glasova. Nakon izbora, *Trojka* je postigla dogovor o formiranju nove državne vlasti, zajedno sa Savezom nezavisnih socijaldemokrata (SNSD), Hrvatskom demokratskom zajednicom BiH (HDZ BiH) i Demokratskim narodnim savezom (DNS). Osim državne vlasti, *Trojka* je, uz HDZ BiH i Hrvatsku demokratsku zajednicu 1990 (HDZ 1990), formirala i novu federalnu vladu u aprilu 2023, a za premijera izabran je predsjednik SDP-a BiH Nermin Nikšić, kojem je ovo drugi mandat.

*Trojka* je, uglavnom, ponovila svoj izborni uspjeh na lokalnim izborima 2024, zadržavši svaku općinu u Sarajevu koju su prethodno držali, uključujući i Ilidžu. Savez je također uspio pobijediti u Ilijašu, Bugojnu i Donjem Vakufu. Međutim, NiP je pretrpio značajne gubitke u Sarajevu, izgubivši općinske vijećnike u sve četiri gradske općine.

U januaru 2025, savez je objavio da se povlači iz državne koalicije sa SNSD-om, nakon što, između ostalog, SNSD nije glasao za dva zakona usmjerena na pristupanje Evropskoj uniji. Zakoni su na kraju usvojeni glasovima opozicije iz Republike Srpske u Parlamentarnoj skupštini Bosne i Hercegovine.

## Članstvo 
## Izbori 
### Opći izbori 
#### Državni nivo 
##### Predsjednišvo 
##### Parlamentarna skupština 
#### Entitetski nivo 
##### Parlament Federacije Bosne i Hercegovine 
##### Predsjednik Republike Srpske 
##### Narodna skupština Republike Srpske 
#### Kantonalni nivo 
### Lokalni izbori 
## Također pogledajte 
* Združena lista
* Socijaldemokratska partija Bosne i Hercegovine
* Narod i pravda
* Naša stranka

## Reference 
*
Kategorija:Političke stranke osnovane 2020.
Kategorija:Savezi političkih stranaka u Bosni i Hercegovini
Kategorija:Socijaldemokratska partija Bosne i Hercegovine
Kategorija:Narod i pravda
Kategorija:Naša stranka
Kategorija:Nezavisna bosanskohercegovačka lista
Kategorija:Liberalizam
Kategorija:Sekularizam
Kategorija:Liberalne političke stranke u Bosni i Hercegovini
Kategorija:Proevropske političke stranke u Bosni i Hercegovini